**Ministru kabineta noteikumu projekta**

**„Rīgas vēstures un kuģniecības muzeja nolikums”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Valsts pārvaldes iekārtas likuma 16.panta pirmā daļa, Publisko aģentūru likuma pārejas noteikumu 2.punkts, Valsts sekretāru 2012.gada 28.jūnija sanāksmes (protokola Nr.26 52.§) protokollēmums. |
| 2. | Pašreizējā situācija un problēmas | Publisko aģentūru likuma (stājies spēkā 2010.gada 1.janvārī) pārejas noteikumu 1.punktā ir noteikts, ka ar šā likuma spēkā stāšanos spēku zaudē Publisko aģentūru likums (Latvijas Republikas Saeimas un Ministru Kabineta Ziņotājs, 2001, 10.nr.; 2002, 23.nr.; 2005, 6.nr.; 2008, 1.nr.; 2009, 1., 2., 6.nr.).  Saskaņā ar Publisko aģentūru likuma pārejas noteikumu 2.punktu ministrijām ir jāizvērtē valsts aģentūru darbības atbilstība šā likuma prasībām, un Ministru kabinetam līdz 2013.gada 1.janvārim jāpieņem lēmumu par attiecīgās aģentūras darbības turpināšanu, aģentūras likvidēšanu vai reorganizēšanu, ievērojot Valsts pārvaldes iekārtas likuma 15.pantā noteiktās prasības.  Ņemot vērā iepriekš minēto, ir nepieciešams veikt Rīgas vēstures un kuģniecības muzejadarbības izvērtējumu un apstiprināt jaunu nolikumu, jo pašreiz spēkā esošie Ministru kabineta 2005.gada 26.jūlija noteikumi Nr.549 „Valsts aģentūras „Rīgas vēstures un kuģniecības muzejs” nolikums” (Latvijas Vēstnesis, 2005, 119.nr.) ir izdoti saskaņā ar spēku zaudējušā Publisko aģentūru likuma 8.panta trešo daļu un, atbilstoši jaunā Publisko aģentūra likuma pārejas noteikumu 5.punktam, ir piemērojami ne ilgāk kā līdz 2013.gada 1.janvārim.  Publisko aģentūru likuma un tā pārejas noteikumu mērķis ir valsts aģentūru statusu saglabāt tikai tām aģentūrām, kuras darbojas uz saimnieciskā aprēķina principiem (*sk.* *likumprojekta „Publisko aģentūru likums” anotācijas I sadaļas 2.punktu*).  Atbilstoši Publisko aģentūru likumam ir izšķiramas divas būtiskas aģentūras pazīmes:  1) aģentūrai ir noteikta kompetence publisko maksas pakalpojumu sniegšanas jomā (likuma 4.panta pirmā daļa);  2) aģentūras budžetu galvenokārt veido tās ieņēmumi par sniegtajiem maksas pakalpojumiem, citi pašu ieņēmumi, dāvinājumi un ziedojumi, kā arī ārvalstu finanšu palīdzība (likuma 13.panta pirmā daļa). Aģentūra var saņemt dotāciju no vispārējiem ieņēmumiem (likuma 13.panta otrā daļa), taču atbilstoši likuma mērķim šīs dotācijas īpatsvaram jābūt nelielam, aģentūrai ir jānodrošina sava darbība patstāvīgi.  Ņemot vērā minēto, Kultūras ministrija ir veikusi Kultūras ministrijas padotībā esošās valsts aģentūras „Rīgas vēstures un kuģniecības muzejs” darbības un finansēšanas izvērtējumu atbilstoši Publisko aģentūru likumā noteiktajiem valsts aģentūru darbības principiem un finansēšanas modelim.  Valsts aģentūra „Rīgas vēstures un kuģniecības muzejs” šobrīd faktiski darbojas kā tiešās pārvaldes iestāde, jo tās darbība pamatā tiek nodrošināta no valsts budžeta dotācijas. Faktiskā pašu ieņēmumu daļa procentuāli veido tikai daļu no kopējā budžeta, piemēram, 2009.gadā faktiskie pašu ieņēmumi sastādīja 101 016 LVL, jeb  9.61 % no kopējā budžeta, 2010.gadā 111 027 LVL, jeb  16.31% un 2011.gadā – 115 182 LVL, jeb  15.01%. Tādējādi, kaut gan valsts aģentūra „Rīgas vēstures un kuģniecības muzejs” sniedz maksas pakalpojumus saskaņā ar maksas pakalpojumu cenrādi, iegūtie finanšu līdzekļi no šiem pakalpojumiem veido vien daļu no valsts aģentūras „Rīgas vēstures un kuģniecības muzejs” budžeta līdzekļiem un pamatā tiek izmantoti muzeja sniegto maksas pakalpojumu faktisko izmaksu segšanai. Lielāko finansējuma daļu valsts aģentūra „Rīgas vēstures un kuģniecības muzejs” saņem no valsts budžeta dotācijām no vispārējiem ieņēmumiem un projektu konkursos gūtajiem līdzekļiem. Līdz ar to, valsts aģentūras „Rīgas vēstures un kuģniecības muzejs” finansējums neatbilst Publisko aģentūru likumā noteiktajam valsts aģentūru finansēšanas modelim.  Atbilstoši Ministru kabineta 2005.gada 26.jūlija noteikumu Nr.549 „Valsts aģentūras „Rīgas vēstures un kuģniecības muzejs” nolikums” 3.punktam aģentūrai ir šādas funkcijas:  1. komplektēt materiālus un ar tiem saistīto informāciju par Rīgas pilsētas, Latvijas kuģniecības un Latvijas fotogrāfijas vēsturi no vissenākajiem laikiem līdz mūsdienām;  2. nodrošināt kultūrvēsturisko materiālu krājuma atbilstošu aprūpi, uzskaiti un pārvaldību;  3. veikt muzeja krājuma un ar to saistītās informācijas zinātnisko pētniecību;  4. nodrošināt muzeja vērtību pieejamību sabiedrībai;  5. uzturēt un attīstīt muzeja darbībai nepieciešamo infrastruktūru.  Tikai daļa no muzeja krājuma pieejamības, pētniecības un izglītojošā darba funkcijām ir saistītas ar maksas pakalpojumiem. Lai muzejs sagatavotu maksas pakalpojumus, tam ir jāveic muzeja darbības mērķiem atbilstošo materiālu un ar tiem saistītās informācijas komplektēšana, jānodrošina šo materiālu aprūpe, uzskaite un pārvaldība, jāveic muzeja krājuma materiālu zinātniskā pētniecība, jānodrošina muzeja darbībai nepieciešamās infrastruktūras uzturēšana. Maksas pakalpojumu rezultātā iegūtie resursi nav pietiekami minēto muzeja pamatvajadzību nodrošināšanai.  Ņemot vērā to, ka, īstenojot Muzeju likuma 7. panta otrajā daļā noteiktās muzeju funkcijas, Rīgas vēstures un kuģniecības muzejs pirmkārt veic tādas pamatfunkcijas, kas nav saistītas ar maksas pakalpojumiem, bet muzeja sniegtie maksas pakalpojumi ir pakārtotas, no muzeja krājuma darba un pētnieciskā darba funkcijām izrietošas darbības, kā arī to, ka muzeja budžeta resursu sadalījumā lielāko daļu veido līdzekļi, kas tiek saņemti no valsts budžeta, Rīgas vēstures un kuģniecības muzejs neatbilst Publisko aģentūru likumā paredzētajam aģentūras statusam un ir pārveidojams par tiešās pārvaldes iestādi. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekta mērķis ir mainīt publiskās aģentūras statusu Rīgas vēstures un kuģniecības muzejam, izdodot jaunu tiešās pārvaldes iestādes nolikumu, pamatojoties uz Valsts pārvaldes iekārtas likuma 16.panta pirmo daļu.  Noteikumu projektā tiek saglabātas iepriekšējās Rīgas vēstures un kuģniecības muzeja funkcijas, uzdevumi un tiesības, veicot turpmāk norādītās korekcijas.  Lai nodrošinātu skaidru izpratni par Rīgas vēstures un kuģniecības muzeja darbību un struktūru, noteikumu projektā tiek norādītas visas Rīgas vēstures un kuģniecības muzeja filiāles, papildinot noteikuma projekta 3.4. punktu šādā redakcijā” 3.4. nodrošināt muzeja vērtību pieejamību sabiedrībai muzeja ekspozīcijās: 3.4.1. Rīgas Doma ansamblī; 3.4.2. Ainažu jūrskolas memoriālajā muzejā; 3.4.3. Mencendorfa namā; 3.4.4. Latvijas Fotogrāfijas muzejā.”  Nolikumā tiek nosauktas muzeja pārvaldes īstenošanā iesaistītās padomes un komisija, t.i., zinātniskā padome, krājuma komisija un konservācijas un restaurācijas padome, kā arī noteikts, ka to sastāvus un nolikumus apstiprina muzeja direktors.  Nolikums papildināts, nosakot, ka muzeja finanšu līdzekļus veido arī projektu konkursos piešķirtie līdzekļi.  Nolikuma 11.punktā noteikts jauns muzeja darbības pārskatu sniegšanas veids - muzejs reizi gadā sniedz pārskatu par muzeja funkciju izpildi Latvijas digitālajā kultūras kartē. Nolikums nosaka, ka muzejs pēc Kultūras ministrijas pieprasījuma sniedz informāciju par tā darbību un finanšu līdzekļu izlietojumu.  Ar noteikumu projekta pieņemšanu tiks izpildīts Publisko aģentūru likuma pārejas noteikumos 2.punktā ietvertais Ministru kabineta uzdevums.  Paredzēts, ka noteikumu projekts stāsies spēkā ar 2013.gada 1.janvāri, ņemot vērā Valsts sekretāru 2012.gada 28.jūnija sanāksmes protokollēmumā (prot. Nr. 26, 52. §) noteikto. |
| 5. | Projekta izstrādē iesaistītās institūcijas | Kultūras ministrija, valsts aģentūra „Rīgas vēstures un kuģniecības muzejs”. |
| 6. | Iemesli, kādēļ netika nodrošināta sabiedrības līdzdalība | Projekta ietvaros netiek mainītas valsts pārvaldes funkcijas un uzdevumi, un to realizācijas modelis, kas skartu sabiedrības intereses, to iespējamo ierobežošanu vai paplašināšanu. |
| 7. | Cita informācija | Nav |

*Anotācijas V un VI sadaļa – projekts šīs jomas neskar.*

|  |  |
| --- | --- |
| **II. Tiesību akta projekta ietekme uz sabiedrību** | |
| 1. Sabiedrības mērķgrupa | Sabiedrība kopumā, kā arī Rīgas vēstures un kuģniecības muzeja darbinieki – 125 amata vietas |
| 2. Citas sabiedrības grupas (bez mērķgrupas) kuras tiesiskais regulējums arī ietekmē vai varētu ietekmēt | Rīgas vēstures un kuģniecības muzeja sadarbības partneri. |
| 3. Tiesiskā regulējuma finansiālā ietekme | Noteikumu projektā paredzēts, ka tiešās pārvaldes iestāde ir attiecīgās aģentūras funkciju, tiesību, saistību, prasību, bilancē esošās mantas, lietvedības un arhīva pārņēmēja, līdz ar to ietekme nebūs jūtama. |
| 4. Tiesiskā regulējuma nefinansiālā ietekme | Noteikumu projektā paredzēts, ka tiešās pārvaldes iestāde ir attiecīgās aģentūras funkciju, tiesību, saistību, prasību, bilancē esošās mantas, lietvedības un arhīva pārņēmēja, līdz ar to ietekme nebūs jūtama. |
| 5.Administratīvās procedūras raksturojums | Projekts šo jomu neskar. |
| 6. Administratīvo izmaksu monetārs novērtējums | Projekts šo jomu neskar. |
| 7. Cita ietekme | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **n-tais gads** | | Turpmākie trīs gadi (tūkst. latu) | | |
| **n+1** | **n+2** | **n+2** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projekta īstenošana 2013.gadā un turpmākajos gados tiks nodrošināta esošo Rīgas vēstures un kuģniecības muzeja budžeta līdzekļu ietvaros. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Kultūras ministrija līdz 2012.gada 14.decembrim sagatavos un iesniegs izskatīšanai Ministru kabinetā attiecīgus grozījumus Ministru kabineta 2003.gada 29.aprīļa noteikumos Nr.241 „Kultūras ministrijas nolikums”.  Ņemot vērā to, ka Muzeja cenrādī ietveramie pakalpojumi papildus ir jāizvērtē arī pēc būtības, pēc Muzeja nolikuma apstiprināšanas Muzejs un Kultūras ministrija izvērtēs Muzeja sniegtos pakalpojumus un sagatavos attiecīgu Ministru kabineta tiesību akta projektu, kurā citu starpā tiks ietverti arī jautājumi, kas saistīti ar Muzeja statusu maiņu. |
| 2. | Cita informācija | Noteikumu projekta pieņemšanas gadījumā spēku zaudēs Ministru kabineta 2005.gada 26.jūlija noteikumi Nr.549 „Valsts aģentūras „Rīgas vēstures un kuģniecības muzejs” nolikums”. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīgas vēstures un kuģniecības muzejs, Kultūras ministrija**.** |
| 2. | Projekta izpildes ietekme uz pārvaldes funkcijām | Rīgas vēstures un kuģniecības muzejam tiks mainīts statuss uz tiešās pārvaldes iestādes statusu. Esošās pārvaldes funkcijas nemainīsies.  Kultūras ministrija arī turpmāk īstenos Rīgas vēstures un kuģniecības muzeja padotību. Padotība turpmāk tiks īstenota pakļautības formā (iepriekš – pārraudzības formā), līdz ar to ministrijai būs plašākas pilnvaras padotības īstenošanā. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar |
| 6. | Cita informācija | Nav |

Kultūras ministre Ž.Jaunzeme- Grende

Vīza: Valsts sekretārs G.Puķītis

2012.12.12. 10:42

J.Garjāns, 67330301

[Janis.Garjans@km.gov.lv](mailto:Janis.Garjans@km.gov.lv)